

**Erityisluokanopettaja (työavain 274037)**

Työ alkaa: 1.8.2020

Palvelusuhteen tyyppi: Vakinainen

Palkka: OVTES

Työn luonne: Kokoaikatyö

Tehtäväalue: Erityisopetus

Rekrytoiva yksikkö: Lapinjärven kunta, Perusopetuspalvelut, Hilda Käkikosken koulu

Työnantaja: Lapinjärven kunta

Hakulomake: Kuntarekry työavain 274037

**Tule meille töihin!**

Hilda Käkikosken koulussa on haettavana erityisluokanopettajan virka. Luokka on tarkoitettu 0-6-luokkalaislle, erityisen tuen piirissä opiskeleville oppilaille. Erityisluokanopettaja työskentelee yhdessä koulunkäynninohjaajan kanssa.

Palvelussuhde alkaa elokuussa 2020.

Kelpoisuusvaatimus: Erityisluokanopettajan kelpoisuus.

Opettajan kelpoisuudet määräytyvät opetustoimen henkilöstön kelpoisuusvaatimuksista annetun asetuksen (986/1998) mukaisesti. Vakinaista virkaa täytettäessä huomioidaan ainoastaan ne hakijat, jotka täyttävät viran kelpoisuusvaatimuksen hakuajan päättyessä. Kelpoisuuden osoittavat todistukset tarkistetaan mahdollisessa haastattelutilanteessa. Tarvittaessa virka voidaan täyttää määräaikaisesti tästä hausta kelpoisten hakijoiden puuttuessa.

Tehtävässä edellytetään:

- monipuolista alkuopetusosaamista

- kokemusta joustavista opetusjärjestelyistä

- kokemusta kolmiportaisesta tuesta ja pedagogisten asiakirjojen laatimisesta

- yhteistyökykyä luokanopettajien ja muun henkilökunnan kanssa

- tiimityöskentelytaitoja

- joustavuutta ja yhteistyötaitoja

Arvostamme:

- monipuolisia pedagogisia taitoja

- kokemusta työskentelystä erityislasten kanssa

- kokemusta luokanopettajan työstä

- näkemystä ja kokemusta vahvuuspedagogiikan toteuttamiseen ja kehittämiseen

- kiinnostusta oman oppimisen kehittämiseen

- hyviä TVT-taitoja

Tehtävässä noudatetaan kuuden kuukauden koeaikaa. Virkaan valitun on esitettävä hyväksyttävä ote rikosrekisteristä ja toimitettava hyväksyttävä todistus terveydentilastaan ennen viran vastaanottamista.

**Lisätietojen antajat:**

Rehtori Piia Siltala piia.siltala(at)lapinjarvi.fi puh. 044 581 8076

Sivistystoimenjohtaja Pia Aaltonen pia.aaltonen(at)lapinjarvi.fi puh. 050 543 9522

**Työnantajakuvaus:**

Lapinjärvi on yllätyksellisin, hauskin ja ihmislähtöisin kunta itäisellä Uudellamaalla hyvien yhteyksien päässä Porvoosta, Loviisasta ja Kouvolasta vain tunti Helsingistä itään! Rakennamme muistiystävällistä taajamaa, Lapinjärvi-taloja ja digitaalisia opetuspalveluita yhdessä yhteistyökumppaneidemme kanssa. Olemme kokeileva kunta ja etsimme aktiivisesti uudenlaisia tapoja toteuttaa kunnallisia peruspalveluita.

**Internet linkki:**

www.lapinjarvi.fi

https://fi-fi.facebook.com/pages/category/Elementary-School/Hilda-K%C3%A4kikosken-koulu-1828144654082865/

**Lapinjärven kunta on savuton työpaikka.**